《己丑正月二十四日避地盐楹入省坑存思庵和旧韵 其一》
宋代·舒岳祥

到此于今四，情深即故乡。新松知改径，旧竹不依行。

平施天犹病，周回日载阳。邻人馈鸡黍，厚意未能偿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。